Maxi Rodríguez

**Maximiliano „Maxi“ Rubén Rodriguez** (; 1981-yil 2-yanvarda tugʻilgan) — argentinalik sobiq futbolchi. *La Fiera* (inglizcha *yirtqich hayvon*) laqabi bilan tanilgan. Odatda ikkala qanotda ham qanot himoyachisi sifatida oʻynagan, ammo u yarim himoyachi sifatida ham harakat qila olar edi.

Rodriguez Ispaniyaga 20 yoshida koʻchib kelgan va oʻzining professional faoliyatining asosiy qismini shu yerda oʻtkazgan. "Espanyol" va „Atletiko Madrid“ klublarida ham oʻynagan. La Ligada 8 mavsum davomida 232 ta oʻyin oʻtkazib, 58 ta gol urgan. Angliyaning "Liverpul" jamoasida ham ikki yil faoliyatini o‘tkazdi. Maxi Newell’s Old Boys" klubi safida oʻz faoliyatini yakunladi.

11 yil davomida Argentina milliy terma jamoasi aʼzosi boʻlgan Rodriguez 3 ta jahon chempionatida mamlakat sharafini himoya qilgan.

## Klublardagi faoliyati

### Newell’s va Espanyol
Rosario (Santa-Fe) shahrida tugʻilgan Rodriguezning dastlabki faoliyat yillari Primeraning „Newell’s Old Boys“ jamoasi yoshlar tarkibida oʻtgan. U Ispaniyaga koʻchib oʻtishdan oldin klub bilan uch mavsum oʻyinlarida ishtirok etgan.

2002-yilda Rodriguez La Liganing RCD Espanyol jamoasiga oʻtdi, uning ligadagi debyuti 2-sentabr kuni "Real Madrid" klubiga qarshi (0:2) oʻyinda kechdi. U kataloniyaliklar bilan har mavsumda 37 ta oʻyin oʻtkazgan va oxirgi mavsumida 15 ta gol urgan.

### Atletico Madrid
2005-2006-yilgi mavsum boshida, Rodriguez 5 million yevro evaziga Atletiko Madrid klubi safiga koʻchib oʻtdi. Oʻzining ikkinchi mavsumida jamoadoshi (qanot himoyachisi) Martin Petrov bilan bir qatorda tizzasidan jiddiy jarohat oldi (oldingi xoch ligamenti), bu esa uning oʻnta uchrashuvda maydonga tushmasligiga sabab boʻldi.

2009-yil 10-noyabrda, Rodriguez Ispaniya kubogi 1/8 final javob o‘yinida „UD Marbella“ klubiga qarshi oʻyinda to‘rtta gol urdi va yakunda uning jamoasi 6:0 hisobida g‘alaba qozondi. 2007-yilda Fernando Torres Liverpul klubi safiga oʻtganidan soʻng, u yangi klub sardori etib tayinlandi.

### Liverpool

2010-yil 13-yanvarda, Rodriguez „Liverpul“ klubiga erkin agent sifatida uch yarim yillik shartnoma asosida oʻtdi. Rafael Benitez uni „toʻpni qulay uzata oladi va egalik qila oladi“ deb taʼrifladi. Futbolchiga 17-raqamli futbolka berildi. Premer liga oʻyinida, Stoke City klubiga qarshi ikkinchi boʻlimda zaxiradan maydonga tushib, oʻz debyutini amalga oshirdi. Uning birinchi toʻliq starti bir yarim hafta oʻtib, safarda "Wolverhampton Wanderers" klubiga qarshi oʻyinda (0:0) kechdi.

Rodriguez oʻzining birinchi oʻyinlarida ikkita assistentlik qildi, ikkalasi ham Atletikodagi sobiq jamoadoshi Torresga qarata uzatilgan edi. U 2010-yil 25-aprelda, Turf Moor stadionida „Byornli“ klubi ustidan 4:0 hisobida gʻalaba qozonib, toʻliq 90 daqiqa oʻynab, oʻzining birinchi golini kiritdi.

2010-2011-yil Rodriguez uchun yaxshi mavsum boʻldi, jamoa uchun oʻnta gol urdi, jumladan, Birmingham City (5:0 uydagi gʻalaba) va Fulham (Kreyven Kottejda 5:2) bilan oʻyinlarda xet-trik qayd etdi.

2011-yil 8-iyulda, Rodriguez raqamini 11 ga almashtirdi. Ko‘p o‘tmay, Malayziya bilan mavsumoldi o‘rtoqlik o‘yinida ikkita gol urdi. 24-avgust kuni Liga Kubogida, Exeter City klubi bilan oʻyinda jamoasi safarda 3:1 hisobida gʻalaba qozondi.

2011-yilning 20-noyabrida, Rodriguez jamoadoshi Craig Bellamy bilan yaxshi oʻyinlar oʻtkazdi va "Chelsi" klubi darvozasiga gol urdi, „Liverpul“ klubini "Stamford Bridge" stadionida 2:1 hisobida magʻlubiyatga uchratdi. To‘qqiz kundan so‘ng, o‘sha raqibga qarshi, o‘sha maydonda va yana uelslik futbolchining hal qiluvchi uzatmasi bilan uning jamoasi Liga kubogida 2:0 hisobida g‘alaba qozondi.

2011-yil 26-dekabrda, Rodriguez "Enfild" stadionida „Blackburn Rovers“ klubiga qarshi oʻyinda (1:1) mavsumdagi ikkinchi liga golini urdi.

### Janubiy Amerikaga qaytish
2012-yilning 13-iyulida, 73 ta rasmiy o‘yin va urilgan 17 goldan so‘ng Rodriguez „Liverpul“ni tark etdi va o‘zining birinchi professional klubi „Newell’s Old Boys“ safiga qaytdi. Ketish oldidan „qizillar“ muxlislariga ochiq xat yozib, ikki yarim yillik faoliyatida qo‘llab-quvvatlaganliklari uchun minnatdorchilik bildirdi.

2012-yilning 5-avgustida, klubni tark etganidan keyin birinchi oʻyinini „Atletico Independiente“ jamoasiga qarshi oʻyinda (0:0) oʻtkazdi. Uning so‘zlariga ko‘ra, hozir uning mamlakatida futbol „o‘n yil avvalgidan ham yomonroq“ edi. 2013-yil iyun oyida, jamoaga Torneo finalida gʻalaba qozonishda yordam berdi va yil oxirida Argentina futbolining sobiq direktorlari tomonidan *Alumni* unvoni bilan taqdirlandi.

2017-yilning iyul oyida, 36 yoshli Maxi Urugvayning „Penarol“ klubiga oʻtdi. Montevideodagi har ikki mavsumida ligada gʻolib chiqqanidan soʻng, 2018-yilning soʻnggi kunlarida, 18 oylik shartnoma asosida yana Newell’s safiga qaytdi.

2021-yilning 27-noyabrida, o‘zining so‘nggi o‘yinida, „Atletico Banfield“ klubiga qarshi o‘z uyida olqishlarga sazovor bo‘lgan holda, 40 yoshida faoliyatini yakunlaganini eʼlon qildi. Biroq keyingi yanvar oyida oʻzining bolalikdagi doʻsti va Newell’s klubidagi jamoadoshi, ushbu klub prezidenti Ignacio Scocco bilan birga Liga Venadense de Fútbol (Santa-Fe provinsiyasidagi mintaqaviy futbol ligasi)dagi Hughes Foot Ball klubi safiga qoʻshildi.

## Milliy terma jamoa safidagi faoliyati
Rodriguez 2001-yilgi FIFA yoshlar oʻrtasidagi Jahon chempionatida Argentinaning 20 yoshgacha boʻlgan futbolchilari bilan oʻz maydonida gʻolib chiqdi va yettita oʻyinda toʻrtta gol urdi. 2003-yilning 8-iyunida, Yaponiyaga qarshi o‘rtoqlik o‘yinida to‘liq tarkibda debyut qildi va o‘yinda raqib darvozasini ishg‘ol qildi.

2005-yilgi FIFA Konfederatsiyalar kubogi tarkibiga kirganidan soʻng, Rodriguez 2006-yilgi FIFA Jahon chempionatiga bosh murabbiy Jose Pekerman tomonidan chaqirilgan. 16-iyun kuni Argentinaning guruh bosqichida Serbiya va Chernogoriya ustidan 6:0 hisobida gʻalaba qozongan oʻyinida ikkita gol urgan. 1/8 finalda Meksikaga qarshi qo‘shimcha bo‘limda gol urdi. FIFA tomonidan oʻtkazilgan norasmiy onlayn soʻrovnomada bu gol turnirning eng yaxshi goli deb topildi.

2006-yil 30-iyun kuni, Argentina Germaniyaga qarshi chorak final o‘yinida mag‘lub bo‘lgach, Rodriguez raqibi Bastian Schweinsteigerga musht tushirdi. FIFA uni 5000 CHF miqdorida jarimaga tortdi va 2007-yilgi Amerika Kubogidagi ikkita oʻyinga chetlatdi. Biroq, 2006-yil oktabr oyida, Ispaniya bilan oʻrtoqlik oʻyinida tizzasidan jiddiy jarohat olganidan soʻng, qitʼa musobaqasini oʻtkazib yubordi.

Rodriguez Diego Maradonaning Argentina terma jamoasi boshqaruvidagi ilk oʻyinida gol urdi. 2010-yil 19-mayda, Janubiy Afrikada boʻlib oʻtgan 2010-yilgi Jahon chempionati uchun 23 nafar oʻyinchidan iborat tarkibga kiritildi va besh kun oʻtgach, final oldidan soʻnggi uy oʻyinida Kanada darvozasiga ikkita gol urdi.

2014-yil iyun oyida, JCH 2014 uchun Argentina tarkibiga kiritildi. Oʻz jamoasining dastlabki oʻyinida, Bosnia va Hersegovinani Estádio do Marakanada 2:1 hisobida magʻlubiyatga uchratib, birinchi boʻlimda Gonzalo Higuain oʻrniga maydonga tushdi. Gollandiyaga qarshi yarim finalda yana maydonga tushdi va penaltilar seriyasida hal qiluvchi zarbani amalga oshirib, jamoasini finalga olib chiqdi.

## Shaxsiy hayoti
Rodriguez hamkasblari Alexis Rodriguez va Denis Rodriguezning amakivachchasi hisoblanadi. Uchalasi bir vaqtning oʻzida Newell’s safida oʻynagan.

## Boshqa faoliyatlar
2009-yilda „Atletiko“dagi jamoadoshi Diego Forlan bilan birga Koti musiqiy videosida koʻrinish berdi.

## Faoliyatidagi statistikasi

### Klub

### Terma jamoa safida
Yillar boʻyicha oʻyinlar va gollar:

: Argentina hisobi birinchi boʻlib koʻrsatilgan, hisoblar ustuni Rodriguezning har bir golidan keyingi hisobni koʻrsatadi. Belgisi ‡ penaltidan urilgan gollarni bildiradi.

## Yutuqlari
**Liverpool**

* Futbol Liga kubogi: 2011-12
* Angliya kubogi sohibi: 2011-12

**Newell’s Old Boys**

* Argentina Primera divizioni: 2013-yil finali

**Peñarol**

* Urugvay Primerasi: 2017, 2018-yil
* Urugvay Superkubogi: 2018-yil

**Argentina U20**

* FIFA U-20 Jahon chempionati: 2001-yil

**Argentina**

* FIFA Jahon kubogi finalchisi: 2014-yil
* FIFA Konfederatsiyalar kubogi sohibi: 2005-yil

Shaxsiy

* Ispaniya Kubogining eng yaxshi toʻpurari: 2009-2010
* Argentinaning eng yaxshi futbolchisi: 2013
* Argentina Primera divizyonining eng yaxshi toʻpurari: 2014

## Manbalar

## Havolalar

* Maxi Rodríguez at BDFA (in Spanish)
* Maxi Rodríguez at BDFutbol
* Liverpool historic profile
* Maxi Rodríguez at Soccerbase
*